### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for initiativerne blev formidlet i 2019 til de 22 byer over 200 indbyggere. De forskellige byer arbejder via aktionsgrupper med indsatser/initiativer. På mødet forelægges det 3. initiativ i Høng lokalområde, uderumsprojekt ved Høng Bibliotek og Høng Bevægelsespark, med henblik på beslutning om frigivelse af midler til forslaget. Administrationen har i forhold til forslaget forholdt sig til aktionsgruppens beskrivelse af gennemførsel og de krav som har ligget til grund for ’Få det Fikset’ projektet.

## Indstillinger

Direktøren indstiller at ansøgningen godkendes med en rammebevilling på 80.280 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne heri er:
at puljen skal anvendes til investeringer i anlæg og by-inventar, der enten ikke findes i dag eller som skal ændres/udvides. Og uanset formål skal anvendelsen være rettet mod det offentlige rum,
at der skal etableres en demokratisk proces i hvert lokalsamfund. Og det enkelte lokalsamfund indstiller projekterne til kommunen med endelig godkendelse i økonomiudvalg og kommunalbestyrelse.

Den konkrete ansøgning fra Høng lokalområde:

Høng området har gennem aktivt opsøgende arbejde ved opslag, benarbejde hos lokale foreninger og skoler samt ved stand på Folkemødet i Høng i 2019 fået opmærksomhed på projektet. På denne baggrund er indkommet forskellige forslag til videre bearbejdning. Aktionsgruppen har etableret egen mail og udarbejdet lokal folder som er omdelt i ca. 2-300 eksemplarer.

Projekterne er fremlagt på borgermøde og der blev stemt på de enkelte forslag. De fem med højest tilslutning gik videre til yderligere bearbejdning. Efter yderligere bearbejdning er der holdt afstemningsmøde, hvor alle fem projekter blev endelig godkendt.

De fem projekter er:

1. Lys på stier bl.a. Blommehaven-Askelunden
2. Legekonstruktion for børn – Høng Bevægelsespark
3. Uderum ved biblioteket
4. Julebelysning Hovedgaden
5. MTB-spor i og omkring Høng

I alle projekterne er der estimeret en økonomi indenfor områdets samlede ramme på en mio. kr. Aktionsgruppen valgte i første omgang at søge om Kommunalbestyrelsens godkendelse af ”Lys på stier” og efterfølgende ”Svenning Andreasen for børn – Høng Bevægelsespark”. Begge disse 2 projekter er gennemført og ibrugtaget.
De øvrige projekter bliver fremlagt for Kommunalbestyrelsen efterhånden som aktionsgruppen færdiggør ansøgningerne til endelig godkendelse.

Nu er aktionsgruppen så langt med materialet til det næste projekt, at man søger om godkendelse i Økonomiudvalget og Kommunalbestyrelsen.

Der søges om etablering af ”Uderumsprojekt ved Høng Bibliotek og Høng Bevægepark. Et uderum, terrasseområde ved Høng Biblioteks Nordfløj i form af 102 m2 terrasse belagt med fliser. På terrassen placeres 3 bord/bænkesæt og 3 roser plantes ved borde. Terrassen omkranses delvis af 70 cm høj bøgehæk. Området er tiltænkt forældre eller bedsteforældre med børn aktive i Bevægelsesparken, biblioteksgæster og borgere i Høng som har lyst til en rar stund i et dejligt område.

*Drift og vedligeholdelse*Der forventes ikke driftsudgifter. De årlige vedligeholdelsesudgifter forventes at udgøre ca. 1.500 kr. Uderummet forventes at indgå i den normale drift af bevægelsesparken dog vedligeholdes hækken af lokale borgere.

*Administrationens bem**æ**rkninger*Ansøgningen har været til udtalelse hos lederen af Høng Bibliotek som ingen indvendinger har imod projektet men dog påpeger, at døren i gavl på biblioteket ikke kan eller må benyttes da det alene er en branddør. Af den årsag har aktionsgruppen valgt at udtaget etablering af rampe ud for dør i biblioteks gavl.

## Økonomiske konsekvenser

Høng lokalområdes samlede andel af puljen til Lokalsamfundenes "Få det Fikset" projekter er 1 mio kr. De samlede omkostninger er estimeret til 80.280 kr. Der er tidligere godkendt projekter og forbrugt for i alt 624.981 kr.
Hvis projekterne med "Uderum" og "Mountainbike bane" godkendes, er restrådighedsbeløbet herefter 144.739 kr.
Når projektet er gennemført og de endelige omkostninger er kendt, vil en eventuel uforbrugt del af rammen til de 3 godkendte projekter, kunne tilgå øvrige "Få det Fikset" projekter i Høng.

[adresse] bemærkninger er indarbejdet i sagen.

### Sagens forløb

15-06-2022 Økonomiudvalget
Anbefales.